የተባበሩት መንግስታት ድርጅት ኢራንን የኒውክለር ባለቤት እንዳትሆን ከሚያግዳት ስምምነት አሜሪካ መውጣት የለባትም ሲሉ አስጠነቀቁ
የተባበሩት መንግስታት ድርጅት ዋና ጸሐፊ አንቶኒዮ ጉተሬዝ ኢራንን የኒውክለር ባለቤት እንዳትሆን ከሚያግዳት ስምምነት አሜሪካ መውጣት የለባትም ሲሉ አስጠንቅቀዋል፡፡ጉተሬዝ ከሁለት አመት በፊት የተደረሰው ይህ ስምምነት ተግባራዊነቱን የሚፈታተን ችግር ከተፈጠረ  በሚፈጠረው አለመስማማት ጦርነት የሚቀሰቀስበት እድል ሰፊ ነው ብለዋል፡፡የአሜሪካው ፕሬዝዳንት ዶናልድ ትራምፕ ቀድሞውንም እንዲህ ካለው ስምምነት መደረስ አልነበረበትም ሲሉ በብርቱ ይቃወማሉ፡፡በቅርቡ ደግሞ እስራኤል ኢራን እየዋሸችና ስምምነቱን እያከበረች አይደለም የኒውክለር ፕሮግራሙ እንደቀጠለ ነው ማለቷ ጥርጣሬውን ከፍ አድርጎታል፡፡የተባበሩት መንግስታት ድርጅት ዋና ጸሀፊው አንቶኒዮ ጉተሬዝ ደግሞ ስምምነቱ ዲፕሎማሲያዊ ድል የተገኘበት ነው በማለት መፍረስ እንደለለበት የሚያሰይ አቋማቸውን አንጸባርቀዋል፡፡እጅግ ፈታኙ ግዜ ያሉት ይህ ውዝግብ የሚታይበትን ወቅት አማራጭ እስክናገኝ ስምምነቱ እንዲቀጥል ከመፍቀድ ውጭ መፍትሄ አይኖረንም  ነው ያሉት፡፡የኢራን ኒውክለር ስምምነት አሁን ሊቀለበስ እንደሚችል የሚሸተው አየር ያስታውቃል ይላሉ ተንታኞች፡፡ምክንያት ብለው ያስቀመጡት ደግሞ እስራኤል በድብቅ የኒውክለር ፕሮግራሙ መቀጠሉን የሚያሳይ መረጃ ማውጣቷ እንዲሁም የኒውክለር ፕሮግራሙ እውነትም በውሸት ላይ ተመስርቶ የኦባማ  አስተዳደር የሰራው ስህተት ነው ሲሉ አዲሱ የአሜሪካ ውጭ ጉዳይ ሚኒስትር ማይክ ፖምፒዮ መናገራቸው ከቀረቡ ማስረጃዎች ናቸው፡፡አውሮፓዊያኑ የአሜሪካ አጋር አገራት ፈረንሳይ እንግሊዝና ጀርመን ስምምነቱ እንዲቀጥል ያላቸው ፍላጎት ደግሞ ስምምነቱ እንዳይቀለበስ ያስችላል ከሚባሉ ምክንያቶች አንዱ ሆኖ ተጠቅሷል፡፡በ2015 ኢራን እና ሀያላኑ አገራት የደረሱበት ይህ የኒውክለር ፕሮግራም ኢራንን የኒውክለር ባለቤት እንዳትሆን የሚያስችል እንዲሁ ከሀያላኑ አገራት የጣለባት ማዕቀብ ተነስቶ ኢራን ኢኮኖሚዋን መታደግ የሚያስችላት ነው፡፡አለም አቀፉ የአቶሚክ ቦምብ ተቆጣጣሪ ድርጅት እስካሁን ኢራን ግዴታዋን እየተወጣች መሆኑን በማረጋገጥ ስምምነቱ እንደቀጠለ ነው፡፡ነገር ግን የእስራኤሉ ጠቅላይ ሚንስትር ቤናሚን ኔታንያሁ 55 ሺ ገጽ ላይ 183 ሲዲ ላይ ያረፈ መረጃ አለን ሲሉ ኢራን መዋሸቷን ለአለም አሳውቀዋል፡፡የኒውክለር ፕሮግራሙ አማድ በሚል መጠሪያ ቀጥሏል ብለዋል የእስራኤሉ ጠቅላይ ሚኒስትር በመረጃቸው፡፡የአሜሪካው ፕሬዝዳንት ከሰምምነቱ ለመውጣት ያስቀመጡት ቀነ ገደብ 9 ቀናት ብቻ ነው የሚቀሩት፡፡ኢራን የምታጎለብተውን የኒውክለርና ባለስቲክ ሚሳኤል ለመከላከል ብቻ የተደረሰው ሰምምነት አያስደስታቸውም፡፡በመካከለኛው ምስራቅ ለምትፈልገው የበላይነት ስትል ኢራን የምትደግፈው ሽብርተኝነት እና ተቀዋሚ ሀይሎችንም ታሳቢ ማድረግ ነበረበት ሲሉ ቁጭታቸውን ይገልጻሉ፡፡ኢራን በበኩሏ ለሬዝዳንት ትራምፕ ማስፈራሪያ ቦታ አልሰጠችውም፡፡ፕሬዘዝንት ሀሰን ሮሀኒ ሰባት አገራት ያደረጉትን ስምምነት ፕሬዝዳነት ዶናልድ ትራምፕ የመቀልበስ መብት የላቸውም ብለዋል፡፡ ስምምነቱን እየጣሱ ነው ሲሉም ከሰዋል፡፡ኢራን የኒውክለር ፕሮግሟን የምታካሂደው ለሀይል ፍላጎት ማሟላት እንጂ ለጦርነት ናፍቆቷ እንዳይደለ ብትገልጽም ሰሚ ጆሮ አለማግኘቷን አስታውሶ የዘገበው ቢቢሲ ነው፡፡